વિવાદને આગળ વધતા જોઇને દિલ્લી સરકારના સ્વાસ્થ્ય મંત્રી સતેંદ્ર જૈન પણ વચ્ચે પડ્યા હતા. તેમણે ટ્વિટ કરીને વિશાલ તરફથી સમગ્ર જૈન સમાજ અને તરુણ સાગર મહારાજથી માફી માંગી હતી. સતેંદ્ર જૈનના ટ્વિટના 10 મિનિટ પછી જ વિશાલે દિલ્લીના મુખ્યમંત્રી અરવિંદ કેજરીવાલ અને સતેંદ્ર જૈનને ટેગ કરીને ટ્વિટ કરીને જાહેરાત કરી કે, “બહુ જ ખરાબ લાગી રહ્યું છે કે મારા જૈન મિત્રો , અરવિંદ કેજરીવાલ અને સતેંદ્ર જૈનને દુખ થયું છે. હું પોતાની જાતને સક્રીય રાજકારણથી અલગ કરું છું.”